**भारत सरकार**

मानव संसाधन विकास मंत्रालय

स्‍कूल शिक्षा और साक्षरता विभाग

राज्‍य सभा

अतारांकित प्रश्‍न संख्‍या: 1152

उत्‍तर देने की तारीख: 16 दिसम्‍बर, 2013

**केन्द्रीय विद्यालय नेटवर्क का विस्तार**

1152. श्री रामचन्द्र खूंटिआः

क्या मानव संसाधन विकास मंत्री यह बताने की कृपा करेंगे किः

(क) क्या सरकार विभिन्न धर्मिक तथा जातिगत हित रखने वाले समूहों, जो अपने हितों को साधने के लिए शिक्षा व्यवसाय में आ गए हैं, द्वारा उत्पन्न चुनौतियों का सामना करने के लिए देश के प्रत्येक प्रखण्ड में केन्द्रीय विद्यालय के नेटवर्क का विस्तार करने का विचार रखती है;

(ख) वर्तमान स्थिति में केन्द्रीय विद्यालयों की तथा उन विद्यालयों में पढ़ने वाले विद्यार्थियों की संख्या कितनी है; और

(ग) क्या सरकार ओडिशा के जाजपुर में जाजपुर-क्योंझर रोड पर एक केन्द्रीय विद्यालय सहित कुछ नए केन्द्रीय विद्यालय खोलने का विचार रखती है?

**उत्‍तर**

**मानव संसाधन विकास मंत्रालय में राज्‍यमंत्री**

**(डा. शशि थरूर)**

(क) : केन्‍द्रीय विद्यालय प्राथमिक तौर पर रक्षा कार्मिकों सहित केन्‍द्र सरकार के स्‍थानांतरणीय कर्मचारियों के बच्‍चों की शैक्षणिक आवश्‍यकताएं पूरी करने के लिए भारत सरकार के विभिन्‍न मंत्रालयों तथा राज्‍य सरकारों/संघ राज्‍य क्षेत्रों से एक नए केन्‍द्रीय विद्यालय स्‍थापित करने के लिए अपेक्षित संसाधनों की उपलब्‍धता की प्रतिबद्धता व्‍यक्‍त करते हुए निर्धारित प्रपत्र में प्रस्‍ताव प्राप्‍त होने के साथ-साथ सक्षम प्राधिकारी के आवश्‍यक अनुमोदन के साथ खोले जाते हैं, राज्‍य/जिला/ब्‍लॉक वार कवरेज के मानदंड के आधार पर नहीं।

(ख) : वर्तमान में, देश में 11,57,796 नामांकित छात्रों के साथ 1091 केन्‍द्रीय विद्यालय कार्यान्वित हैं।

(ग) : 12वीं योजना में योजनावधि के दौरान 500 नए केन्‍द्रीय विद्यालय खोले जाने लक्षित हैं। ऐसा प्रत्‍येक केन्‍द्रीय विद्यालय खोला जाना वास्‍तविक संस्‍वीकृत निधियों की उपलब्‍धता पर निर्भर है। 12वीं पंचवर्षीय योजना के पहले वर्ष अर्थात वित्‍त वर्ष 2012-13 के दौरान, आज की तिथि तक निधियों की बाध्‍यताओं के कारण कोई नया केन्‍द्रीय विद्यालय संस्‍वीकृत नहीं किया गया। केन्‍द्रीय विद्यालय संगठन (केवीएस) ने व्‍यासनगर, जिला जाजपुर (ओडिशा) में नया केन्‍द्रीय विद्यालय खोलने का व्‍यवहार्य प्रस्‍ताव सूचित किया है।

\*\*\*\*\*

**संलग्‍नक-।**

**केन्‍द्रीय विद्यालय नेटवर्क के विस्‍तार के संबंध में माननीय संसद सदस्‍य श्री रामचंद्र खूंटिआ द्वारा दिनांक 16.12.2013 को पूछे जाने वाले अतारांकित प्रश्‍न संख्‍या 1152 के भाग (ख) के उत्‍तर में उल्लिखित संलग्‍नक।**

|  |  |  |
| --- | --- | --- |
| **देश में राज्‍य/संघ राज्‍य क्षेत्र वार कार्यरत केन्‍द्रीय विद्यालय (30.09.2013 की स्थिति के अनुसार)** | | |
| **क्र.स.** | **राज्‍य/संघ राज्‍य क्षेत्र का नाम** | **केन्‍द्रीय विद्यालयों की सख्‍या** |
| 1 | अंडमान और निकोबार द्वीप | 02 |
| 2 | आंध्र प्रदेश | 54 |
| 3 | अरूणाचल प्रदेश | 14 |
| 4 | असम | 55 |
| 5 | बिहार | 45 |
| 6 | छत्‍तीसगढ़ | 26 |
| 7 | चंडीगढ़ | 05 |
| 8 | दादरा और नागर हवेली | 01 |
| 9 | दमन और दीव | 01 |
| 10 | दिल्‍ली | 43 |
| 11 | गोवा | 05 |
| 12 | गुजरात | 44 |
| 13 | हरियाणा | 28 |
| 14 | हिमाचल प्रदेश | 23 |
| 15 | जम्‍मू और कश्‍मीर | 38 |
| 16 | झारखंड | 32 |
| 17 | कर्नाटक | 40 |
| 18 | केरल | 35 |
| 19 | लक्षद्वीप | 01 |
| 20 | मध्‍य प्रदेश | 92 |
| 21 | महाराष्‍ट्र | 56 |
| 22 | मणिपुर | 07 |
| 23 | मेघालय | 07 |
| 24 | मिजोरम | 04 |
| 25 | नागालैंड | 05 |
| 26 | ओडिशा | 53 |
| 27 | पंजाब | 49 |
| 28 | पुद्दुचेरी | 04 |
| 29 | राजस्‍थान | 64 |
| 30 | सिक्किम | 02 |
| 31 | तमिलनाडु | 41 |
| 32 | त्रिपुरा | 09 |
| 33 | उत्‍तर प्रदेश | 105 |
| 34 | उत्‍तराखंड | 43 |
| 35 | पश्चिम बंगाल | 58 |
| **कुल योग** | | **1091** |

**\*\*\*\*\***